|  |  |  |
| --- | --- | --- |
|  |  | **Saksutredning** |
|  |  | Arkivreferanse: 2025/170-1  Saksbehandler: Margrethe Wika |

|  |  |  |
| --- | --- | --- |
| **Sakens gang** | | |
| **Saksnummer** | **Møtedato** | **Utvalg** |
| 30/25 | 10.06.2025 | Formannskapet |
| 30/25 | 19.06.2025 | Kommunestyret |

# Forslag til planprogram for revidering av kommuneplanens arealdel - Vega kommune - høring og offentlig ettersyn

## Kommunedirektørens anbefaling

Kommunestyret vedtar oppstart av revidering av kommuneplanens areadel, jfr. Plan- og bygningsloven § 11-12.

Forslag til planprogram for revidering av kommuneplanens arealdel sendes på høring og legges ut til offentlig ettersyn i henhold til plan- og bygningsloven §§ 4-1 og 11-13.

Slutt på innstilling

**Formannskapets behandling av sak** **30/2025 i møte den** **10.06.2025:**

**Forslag**

**Behandling**

Verdensarvkoordinator Anders Karlsson møtte under denne saken.

Bror Myrvang (Plan In Situ) møtte via Teams, og presenterte forslaget til planprogram for revidering av kommuneplanens arealdel.

Ingen endringsforslag.

Formannskapet vedtar kommunedirektørens anbefaling som innstilling til kommunestyret.

**Vedtak**

Kommunestyret vedtar oppstart av revidering av kommuneplanens areadel, jfr. Plan- og bygningsloven § 11-12.

Forslag til planprogram for revidering av kommuneplanens arealdel sendes på høring og legges ut til offentlig ettersyn i henhold til plan- og bygningsloven §§ 4-1 og 11-13.

**Kommunestyrets behandling av sak** **30/2025 i møte den** **19.06.2025:**

**Forslag**

**Behandling**

Under denne saken møtte Bror Myrvang (Plan in Situ) via Teams og la fram forslaget til planprogram.

Ingen endringsforslag. Formannskapets innstilling ble enstemmig vedtatt.

**Vedtak**

Kommunestyret vedtar oppstart av revidering av kommuneplanens areadel, jfr. Plan- og bygningsloven § 11-12.

Forslag til planprogram for revidering av kommuneplanens arealdel sendes på høring og legges ut til offentlig ettersyn i henhold til plan- og bygningsloven §§ 4-1 og 11-13.

Vedlegg

|  |  |  |
| --- | --- | --- |
| 1 | 2025-05-26 Vega kommune planprogram (forslag) kommuneplanens arealdel |  |
| 2 | Innspillveilder Vega kommune\_forslag 23.05.2025 |  |
| 3 | Referat fra planforum 14.5.2025 sak 2 Vega |  |

## Bakgrunn for saken

I 2024 gjorde Vega kommune store framskritt innen kommunal planlegging. En langvarig innsigelsessak, som gjaldt to akvakulturlokaliteter, ble avsluttet med et endelig vedtak i Kommunal- og distriktsdepartementet og åpner for at kystsonen kan planlegges ferdig. Kommuneplanens samfunnsdel (ny) ble vedtatt i desember. Samfunnsdelen vår er innrettet slik at den dekker også de fleste tema som kunne vært dekket i kommunedelplaner, temaplaner og strategier. I tillegg vedtok kommunestyret en ny kommunal planstrategi.

Kommuneplanens arealdel er pr. 2025 kommunens viktigste planoppgave, og skal arbeides med som en prioritert oppgave av administrasjonen. Det haster for Vegasamfunnet med å skape gode forutsetninger og forutsigbarhet for lokalsamfunnsutvikling, beskyttelse av verdensarvverdier og andre hensyn.

Forslag til planprogram er utarbeidet i samsvar med gjeldende lovverk og offentlige veiledere. Hensikten med planprogrammet er å beskrive hvordan arbeidet skal legges opp samt hvilke krav og arbeidsoppgaver som skal ivaretas under planleggingen. Kommunen har møtt Regionalt planforum, for å innhente råd om forslaget, samt orientere om Vega kommunes utfordringer og muligheter. Etter endt høring og offentlig ettersyn skal planprogrammet behandles i formannskapet og godkjennes i kommunestyret.

Planprogrammet legger opp til en inkluderende og bredt anlagt involvering av innbyggerne, næringslivet, verdensarvaktørene og andre interessenter gjennom høring og medvirkning.

Vega kommune forventer betydelig ekstern involvering i planleggingen ved at nasjonale myndigheter har påtatt seg å bistå oss i spørsmål som gjelder lokalisering av akvakultur. Vi skal også samarbeide med et nasjonalt nettverk av kommuner som er vertskap for verdensarvsteder.

Når det gjelder konkrete innspill på ny og endret arealbruk i revidert kommuneplan, legges det opp til at dette skal gjøres gjennom en egen prosess. Dette vil bli kunngjort spesielt på kommunens nettsider.

## Vurdering

Forslaget til planprogram er utarbeidet i samsvar med gjeldende kommunale planstrategi og forsvarlig utredet med bakgrunn i lovverket, nasjonale veiledere samt andre plandokumenter.